Primož Brezec

Primož Brezec (g. 1979 m. spalio 2 d.) – buvęs Slovėnijos krepšininkas, skautas.

 Karjera 

Profesionalaus krepšininko karjerą P. Brezecas pradėjo Liublianos „Olimpijos“ klube 1998 m. 2000 m. NBA naujokų biržoje pirmojo rato pabaigoje žaidėją pasirinko „Indiana Pacers“ komanda, tačiau jis joje, o kartu ir NBA lygoje debiutavo tik po sezono. Trys pirmieji sezonai šioje lygoje ir komandoje slovėnui nebuvo sėkmingi – žaidėjas vidutiniškai aikštėje praleisdavo tik po kiek daugiau nei 5 minutes, sužaisdamas maždaug 20 rungtynių per sezoną ir pelnydamas po 1,8 taško.

Asmeniniai rodikliai pagerėjo, kuomet „Charlotte Bobcats“, naujai įsikūręs NBA klubas, krepšininką pasikvietė į savo gretas. P. Brezecas tapo pagrindiniu komandos vidurio puolėju, pradėdamas rungtynes starto penkete, jau pirmąjį sezoną aikštėje vidutiniškai praleisdamas daugiau nei po 30 minučių ir pelnydamas po 13 taškų. Antrajame sezone statistiniai rodikliai išliko beveik tokie patys, tačiau trečiajame sezone ženkliai krito. Prasidėjus 2007-2008 m. sezonui slovėnas kartu su argentiniečiu Walteriu Herrmannu persikėlė į „Detroit Pistons“ ekipą, sports.espn.go.com: Bobcats acquire Mohammed from Pistons for Brezec, Herrmann o jau po keleto mėnesių buvo iškeistas į Juaną Dixoną ir persikėlė rungtyniauti į „Toronto Raptors“ komandą.sports.espn.go.com: Pistons trade 7-footer Brezec to Raptors for Dixon

Pasibaigus sezonui krepšininkas nutarė grįžti į Europą ir pasirašė sutartį su Italijos lygoje rungtyniaujančia Romos „Lottomatica“ ekipa.euroleague.net: Roma signs center Primoz Brezec

2009 m. rugpjūčio mėn. pasirašė sutartį su Philadelphia "76ers" klubu.http://www.nba.com/sixers/news/090813_brezec.html 2010 m. vasario 18 d. buvo iškeistas Milwaukee "Bucks" klubui.http://www.nba.com/bucks/release/bucks_sixers_100218.html

2017 m. rugsėjo pradžioje paskelbė baigiantis profesionalią krepšinio karjerą ir tapo Klivlando "Cavaliers" skautu.http://www.euroleague.net/ulebcup/home/on-court/transactions/eurocup-2010-11/i/76033/4674

 Pasiekimai 

 1999, 2001 m. Slovėnijos čempionas;
 1999, 2000, 2001 m. Slovėnijos taurės laimėtojas.
 2017 m. Kipro taurės laimėtojas.

 Šaltiniai 

Kategorija:Slovėnijos krepšininkai